Johannes Brinkman

Johannes Andreas Brinkman (født 22. mars 1902 i Rotterdam, død 6. mai 1949 samme sted) var en nederlandsk arkitekt og en representant for en retning kalt Neues Bauen.

Johannes Brinkman var sønn av arkitekten Michiel Brinkman, og studerte ved Technische Hogeschool Delft frem til 1925. Etter at faren døde tok han over hans arkitektkontor og begynte samarbeidet med Leendert van der Vlugt. I årene frem til Van der Vlugts død i 1936  realiserte de blant annet Van Nellefabrikken og Feijenoord stadion.

Etter Van der Vlugts død inngikk Brinkman et samarbeid med Jo van den Broek, og blant deres design i perioden 1936-1949 er Holland-America Lines avreisebygg (ned.: Vertrekhal). I 1948 forsterkes bedriften «bureau Brinkman en Van den Broek» med Jaap Bakema, og etter Brinkmans død i 1949 skifter det navn til Van den Broek en Bakema.

 Noen arbeider 
 Bolighus for van der Leeuw, Rotterdam 1930
 Van Nellefabrikken, Rotterdam 1931
 Huis Sonneveld, Rotterdam 1932
 Feijenoord stadion,  Rotterdam 1937

 Referanser 

Kategori:Nederlandske arkitekter
Kategori:Funksjonalisme (arkitektur)
Kategori:Personer fra Rotterdam
Kategori:Fødsler i 1902
Kategori:Dødsfall i 1949